van dien yet ghevallen zijnde onbetailt uutstonde dair toe sal met den
selven brieven zijn weduwe oft derfgenamen zijnre haven behulp
wordden ghedaen om dat te ghecrijghen Met condicien oft die
zeder der moeder doot ghemindert waren oft gequeten dat de voirs
jacop de vader dat sijnen sinen voirs goetwen sal moeten Te
weten dat hij soe vele ter gheliker natuen weder aenlegghen besette
bewijsen oft coepen sal om in orboe zijnder voirs sonen nae hem
te comen Ende dat de vader vors hem metten voirs brieven
sijn leefdaghe in rechte sal moighen behulpen en halen die op gelufte
van wederbringhene oft hijs te doen hadde Item voirt es hue
uutsprake dat alle die erflike rinten onverpant staende die de vors
vader hadde opden dach vander aflivicheit sijns wijfs moeder was
der voirs ghebrueden selen werdden gheinventarieert en sal den
selven sijne sonen bij huen vader vors dair af werdden vesticheit
gedaen dat deen helicht van dien ter stont nae svaders doot den selven
gebrueden volghen sal ende vander ande helicht sal de voirs jacop
de vader moighen doen disposicie nae sijnre gelieften Behoudelic
oic oft vander voirs yerster helicht die den vors sijne sone nae
hem volghen sal van verschenen rinten bij des vaders levene
ghevallen yet ombetailt uutstonde dat den erfgename van sijnd
haven dat volghen sal Ende waren enighe van dien afge
leeght dat sal sijn sonder achtdeel der voirs ghebrueden ende
de vader sal dat sculdich sijn te volmaken en al tot des vads
wettig eedt Behoudelic dat dair aen den selven vader cortte
selen en tafslaghe comen die peninghe die voe tvoldoen van
eenre erfmessen bijder voirs gebrueden moeder in huen testamete
geoirdineert ende bijden voirs jacoppe den vader gegeve sijn
en oic de ghene dair met jacoppe den sone derthien rinsche guld
lijfpen biden vors zijne vader sijn gecocht die de voirs vader